Πρόταση ΚΑΝΟΝΙΣΜΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ που αφορά την κατανομή των αδειών μεταξύ των κρατών μελών τις οποίες λαμβάνουν βάσει των συμφωνιών μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

A. Γενικό ιστορικό

1. Στις 7 Δεκεμβρίου 1995, το Συμβούλιο εξουσιοδότησε την Επιτροπή να διαπραγματευθεί μία ή περισσότερες συμφωνίες για την οδική διαμετακόμιση με την Ουγγαρία, τη Βουλγαρία και τη Ρουμανία προκειμένου να λυθεί το πρόβλημα των σχέσεων στις οδικές εμπορευματικές μεταφορές μεταξύ της Ελλάδας και των υπολοίπων κρατών μελών, ιδίως με αμοιβαία ανταλλαγή αδειών οδικής διαμετακόμισης.

2. Στην πρόταση απόφασης του Συμβουλίου για τη σύναψη των συμφωνιών με τη Βουλγαρία και την Ουγγαρία, σημειώνεται ότι οι 13.000 άδειες από τη Βουλγαρία και οι 12.500 από την Ουγγαρία που θα λαμβάνει ετησίως η Κοινότητα θα κατανέμονται μεταξύ των κρατών μελών βάσει ανεξάρτητου κανονισμού του Eυρωπαϊκού Kοινοβουλίου και του Συμβουλίου. Σκοπός επομένως της παρούσας πρότασης κανονισμού του Eυρωπαϊκού Kοινοβουλίου και του Συμβουλίου είναι η κατανομή των αδειών αυτών μεταξύ των κρατών μελών.

B. Επιλογή στατιστικής βάσης

3. Σκοπός των διαπραγματεύσεων από πλευράς Κοινότητας είναι να διευκολυνθεί η οδική διαμετακόμιση εμπορευμάτων μεταξύ της Ελλάδας και των υπολοίπων κρατών μελών μέσω του διαδρόμου που διέρχεται από τη Βουλγαρία, τη Ρουμανία και την Ουγγαρία.

4. Επομένως, η στατιστική βάση που ενδείκνυται να χρησιμοποιηθεί για την κατανομή των αδειών μεταξύ των κρατών μελών είναι εκείνη η οποία αντανακλά τον αριθμό διαμετακομίσεων που όντως πραγματοποιούνται με οδικά οχήματα ταξινομημένα στα διάφορα κράτη μέλη.

5. Ανεξάρτητα από το ερώτημα εάν υφίστανται πράγματι σχετικά στατιστιστικά στοιχεία διαμετακόμισης, σημειώνεται ότι για ένα όχημα που αναχωρεί από την Ελλάδα:

- τα στατιστικά στοιχεία διαμετακόμισης της Βουλγαρίας πρέπει να περιλαμβάνουν τα ταξίδια με προορισμό τη Ρουμανία, την Ουγγαρία ή "τα υπόλοιπα κράτη μέλη" (καθώς και όσες άλλες τρίτες χώρες), π.χ. ένα όχημα το οποίο δεν διέρχεται κατ'ανάγκη από όλον το διάδρομο που περνά από τη Βουλγαρία, τη Ρουμανία και την Ουγγαρία·

- τα στατιστικά στοιχεία διαμετακόμισης της Ρουμανίας πρέπει να περιλαμβάνουν τα ταξίδια με προορισμό, την Ουγγαρία ή "τα υπόλοιπα κράτη μέλη" (καθώς και όσες άλλες τρίτες χώρες), π.χ. ένα όχημα το οποίο δεν διέρχεται κατ'ανάγκη από όλον το διάδρομο που περνά από τη Βουλγαρία, τη Ρουμανία και την Ουγγαρία·

- τα στατιστικά στοιχεία διαμετακόμισης της Ουγγαρίας όμως πρέπει να περιλαμβάνουν τα ταξίδια με προορισμό "τα υπόλοιπα κράτη μέλη" (καθώς και όσες άλλες τρίτες χώρες), π.χ. ένα όχημα (εξαιρουμένης της περίπτωσης να έχει διέλθει ενδεχομένως από την πρώην Γιουγκοσλαβική Δημοκρατία της Μακεδονίας και την Ομοσπονδιακή Δημοκρατία της Γιουγκσλαβίας) το οποίο έχει διέλθει από όλο το διάδρομο που περνά από τη Βουλγαρία, τη Ρουμανία και την Ουγγαρία.

6. Τα διαθέσιμα στατιστικά στοιχεία διαμετακόμισης της Ουγγαρίας υποδιαιρούνται ανά:

- χώρα έναρξης του ταξιδίου, και

- χώρα ταξινόμησης του οχήματος.

Είναι επομένως δυνατόν από τα στατιστικά στοιχεία διαμετακόμισης της Ουγγαρίας να επιλεγούν :

- τα ταξίδια με τόπο αναχώρησης την Ελλάδα, και

- τα ταξίδια που πραγματοποιούνται με οχήματα ταξινομημένα σε κάθε κράτος μέλος.

Επειδή υπάρχουν τα δεδομένα αυτά, προτείνεται να χρησιμοποιούνται για τον υπολογισμό κατανομής των βουλγαρικών και ουγγρικών αδειών διαμετακόμισης μεταξύ των κρατών μελών.

Γ. Κατανομή των αδειών μεταξύ κρατών μελών

7. Tα πλέον πρόσφατα στατιστικά στοιχεία διαμετακόμισης της Ουγγαρίας αφορούν τα τρία πρώτα τρίμηνα του 1998. Ο αριθμός διαμετακομίσεων της Ουγγαρίας με οχήματα ταξινομημένα σε κάποιο κράτος μέλος με προέλευση την "Ελλάδα" είναι:

>ΘΕΣΗ ΠIΝΑΚΑ>

8. Στον προηγούμενο πίνακα φαίνεται ότι, από τα τα οχήματα που είναι ταξινομημένα σε κάποιο κράτος μέλος, το 99% σχεδόν των ταξιδίων που αρχίζουν στην Ελλάδα και διέρχονται από την Ουγγαρία εκτελούνται με οχήματα ταξινομημένα στην Ελλάδα· επίσης, ο πίνακας δείχνει για 4 κράτη μέλη ότι δεν έχει καταγραφεί κανένα ταξίδι.

9. Δεν κρίνεται σκόπιμο η Ελλάδα να λαμβάνει το 99% των αδειών και ως εκ τούτου προτείνεται:

- κάθε κράτος μέλος να λαμβάνει "κατ'αποκοπήν" 100 άδειες (κατά τι κάτω τού 1% του συνόλου των διαθέσιμων αδειών), και

- οι υπόλοιπες άδειες να κατανέμονται μεταξύ των κρατών μελών κατ'αναλογίαν του αριθμού διαμετακομίσεων που αναφέρονται στο σημείο 7 ανωτέρω.

10. Ο αριθμός αδειών που θα λαμβάνει ετησίως κάθε κράτος μέλος με βάση τον κανόνα που προτείνεται στο σημείο 9 έχει ως εξής:

>ΘΕΣΗ ΠIΝΑΚΑ>

11. Ο συνολικός αριθμός αδειών που θα λαμβάνει ετησίως κάθε κράτος μέλος έχει ως εξής:

>ΘΕΣΗ ΠIΝΑΚΑ>

1999/0264 (COD)

Πρόταση

ΚΑΝΟΝΙΣΜΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

που αφορά την κατανομή των αδειών μεταξύ των κρατών μελών τις οποίες λαμβάνουν βάσει των συμφωνιών μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

´Εχοντας υπόψη:

τη συνθήκη ίδρυσης της Ευρωπαϊκής ´Ενωσης και ιδίως το άρθρο 71,

την πρόταση της Επιτροπής [1],

[1] ΕΕ C &

τη γνώμη της Οικονομικής και Κοινωνικής Επιτροπής [2],

[2] ΕΕ C &

τη γνώμη της Επιτροπής Περιφερειών [3],

[3] ΕΕ C &

Ενεργώντας σύμφωνα με τη διαδικασία που ορίζει το άρθρο 251 της συνθήκης [4],

[4] ΕΕ C &

Εκτιμώντας:

(1) ότι με βάση την απόφαση ............ του Συμβουλίου [5] η Ευρωπαϊκή Κοινότητα συνήψε με τη Δημοκρατία της Βουλγαρίας και με τη Δημοκρατία της Ουγγαρίας συμφωνίες περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών·

[5] ΕΕ C &

(2) ότι οι συμφωνίες αυτές προβλέπουν ότι η Κοινότητα λαμβάνει άδειες οδικής διαμετακόμισης από τη Βουλγαρία και από την Ουγγαρία αντίστοιχα·

(3) ότι είναι αναγκαίο να καθορισθούν οι κανόνες που θα διέπουν την κατανομή και τη διαχείριση των αδειών που θα λαμβάνει η Κοινότητα·

(4) ότι για λόγους πρακτικής και διαχείρισης, οι άδειες αυτές πρέπει να διατίθενται στα κράτη μέλη από την Επιτροπή·

(5) ότι, προς το σκοπό αυτό, πρέπει να καθορισθεί η μέθοδος κατανομής των αδειών· ότι, στη συνέχεια, τα κράτη μέλη οφείλουν να εκχωρούν τις άδειες που λαμβάνουν στις επιχειρήσεις με αντικειμενικά κριτήρια·

(6) ότι, για να εξασφαλισθεί βέλτιστη χρήση των αδειών, όλες οι μη εκχωρηθείσες άδειες πρέπει να επιστρέφονται στην Επιτροπή προς ανακατανομή·

(7) ότι η χορήγηση των αδειών πρέπει να βασίζεται σε κριτήρια με βάση τα οποία λαμβάνονται πλήρως υπόψη οι παρατηρούμενες ροές χερσαίων μεταφορών μεταξύ Ελλάδας και υπολοίπων κρατών μελών·

ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:

´Αρθρο 1

Ο παρών κανονισμός καθορίζει τους κανόνες κατανομής στα κράτη μέλη των αδειών που λαμβάνει η Κοινότητα με βάση το άρθρο 6 παράγραφος 2 των συμφωνιών μεταξύ της Ευρωπαϊκής Κοινότητας και της Δημοκρατίας της Βουλγαρίας και μεταξύ της Ευρωπαϊκής Κοινότητας και της Δημοκρατίας της Ουγγαρίας περί θεσπίσεως ορισμένων όρων για τις οδικές μεταφορές εμπορευμάτων και την προώθηση των συνδυασμένων μεταφορών (καλούμενες στο εξής "οι συμφωνίες").

´Αρθρο 2

1. Η Επιτροπή κατανέμει τις άδειες σύμφωνα με τις παραγράφους 2 έως 4.

2. Οι άδειες κατανέμονται στα κράτη μέλη σύμφωνα με το Παράρτημα. Με βάση την εμπειρία, και ιδίως με βάση την εξέλιξη των ροών της κυκλοφορίας, η Επιτροπή, εφόσον χρειασθεί και το ενωρίτερο 3 έτη από την έναρξη ισχύος του παρόντος κανονισμού, θα προτείνει στο Συμβούλιο να αποφασίσει τροποποίηση της κατανομής των αδειών στα κράτη μέλη.

3. Οι άδειες για κάθε έτος θα κατανέμονται πριν τις 15 Νοεμβρίου του προηγουμένου έτους.

4. Ο αριθμός των αδειών που θα κατανεμηθούν για το πρώτο έτος εφαρμογής οιασδήποτε από τις δύο συμφωνίες θα αναπροσαρμοσθεί αναλόγως εφόσον η συμφωνία τεθεί σε ισχύ μετά την 1η Ιανουαρίου του τρέχοντος τότε έτους.

´Αρθρο 3

Τα κράτη μέλη εκχωρούν τις άδειες στις επιχειρήσεις που είναι εγκατεστημένες στο έδαφός τους με αντικειμενικά κριτήρια και χωρίς διακριτική μεταχείριση.

´Αρθρο 4

Πριν τις 15 Σεπτεμβρίου κάθε έτους, οι αρμόδιες αρχές των κρατών μελών επιστρέφουν στην Επιτροπή τις άδειες οι οποίες, βάσει των διαθέσιμων δεδομένων και εκτιμήσεων, δεν πρόκειται να χρησιμοποιηθούν έως το τέλος του τρέχοντος έτους. Η Επιτροπή ανακατανέμει τις επιστραφείσες άδειες λαμβάνοντας υπόψη τον τρόπο κατανομής που περιέχει το Παράρτημα και τις αιτήσεις των κρατών μελών για πρόσθετες άδειες.

´Αρθρο 5

Ο παρών κανονισμός τίθεται σε ισχύ την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.

Bρυξέλλες,

Για το Ευρωπαϊκό Κοινοβούλιο Για το Συμβούλιο

Ο Πρόεδρος Ο Πρόεδρος

ΠΑΡΑΡΤΗΜΑ

>ΘΕΣΗ ΠIΝΑΚΑ>